An mbeidh gasúir na tíre ar an gcéad tosaíocht agus ceannaire nua á roghnú ag Fine Gael? – Tuairisc.ie
Nuacht
Náisiúnta
Idirnáisiúnta
Gaeltacht
Oireachtas
Tuairimíocht
Spórt
Cluichí Gaelacha
Sacar
Rugbaí
Eile
Cultúr
Litríocht
Na hEalaíona/Ceol
Scannán
Teilifís/Raidió
Láithreach Bonn
Saol
Eolaíocht/Teicneolaíocht
Sláinte/Faisean
Greann
Pobal
Eolas
Gailearaithe
Ócáidí
Gné-Ailt Fógraíochta
Foghlaimeoirí
Ardteist
Sraith Pictiúr
Cluastuiscint
Léamhthuiscintí
Meascán Mearaí
Físeáin
Filíocht
Prós
Scríbhneoireacht Chruthaitheach
Crosfhocal
Sraith Shóisearach
Gearrscannán
Léamhthuiscintí
Meascán Mearaí
Scríbhneoireacht Chruthaitheach
Físeáin
Crosfhocal
Úrscéal d’fhoghlaimeoirí
Litríocht Bhéil
Folúntais
An mbeidh gasúir na tíre ar an gcéad tosaíocht agus ceannaire nua á roghnú ag Fine Gael?
Maidir le cás Tusla, tá an tsiléig, an mhístuaim, an neamhshuim, an chluas bhodhar agus an cur ar an méar fhada i bhfad níos contúirtí ná an mhailís mar gur deacra iad a aithint ná a leigheas
Máire Ní Fhinneadha
Dé Máirt, Feabhra 28 2017 ag 7:20 am
Ba mhaith ab eol dom ó bhí mé i mo ghasúr nach bhféadfá brath ar an stát ná a chuid feidhmeannach le gasúir a chosaint. Ba léir gur thábhachtaí go mór fada daoine a bhí fásta ná an ghlúin a bhí fós ag fás. Chonaic mé an tsiléig i mo thimpeall sa bpobal agus chuile chigire agus bainisteoir a chuir a smut isteach sna scoileanna a raibh mise agus mo mhuintir ag freastal orthu, ba léir gur ghlac siad le scéin agus céasadh mar chinniúint an ghasúir. Ar nós pheaca an tsinsir, ní raibh aon éalú ón láidir ag an lag.
Tháinig an aois orm agus d’fhoghlaim mé gur cheadaigh an phoblacht seo páistí a dhíol, leathmharú a thabhairt ar ghasúir mar cheartúchán (le múineadh a chur orthu a deirtí) agus a mbás a thabhairt i bhfad óna muintir.
An áit is scanrúla agus is uaigní dár sheas mise riamh ann an reilig i Leitir Fraic, damnú síoraí ar an státchóras é campa géibhinn sceirdiúil seo na hÉireann.
Nár mhaith an rud é dá gcaithfeadh chuile dhuine den 4,000 a oibríonn le Tusla deireadh seachtaine ag déanamh a marana i Leitir Fraic?
Is soiléir le cúpla seachtain nach n-athraíonn an saol ná an duine d’ainneoin reachtaíocht is tuiscintí nua an lae inniu. Tá beagnach sé bliana caite ag Enda Kenny ina Thaoiseach agus teastaíonn mí eile uaidh le mias seamróige a thabhairt sall go Meiriceá agus tá muid bodhraithe ag an gcaint uilig faoi fhéin agus a chomharba.
Tá Binse Fiosrúcháin eile againn le fáil amach ar thriail An Garda Síochána comhghleacaí dá gcuid a chrochadh mar go raibh iomarca faid ar a theanga agus an iomarca eolais aige faoi fhataí lofa an fhórsa.
Ach cé atá ag déanamh imní den bhreis agus 50,000 páiste ar cuireadh scéala fúthu chuig Tusla ó bunaíodh an eagraíocht sin trí bliana ó shin? Gasúir atá scanraithe, gortaithe agus ar an anchaoi an t-ainm eile atá ar fhaillí, mí-úsáid agus easpa cúraim.
An bhfuil eagraíocht a fhágann eolas faoi chás amháin ar chomhad duine eile agus iad ag déileáil le cás gasúir a d’fhéadfadh a bheith ag fulaingt agus i gcontúirt in ann ag an dualgas atá uirthi? An mbeadh muinín agatsa go ndéanfadh foireann shiléigeach na heagraíochta sin gníomh gasta le gasúir a shábháil? Arbh ionann gníomh ag Tusla agus comhad a oscailt ar sheanchóip de chomhad duine eile, template mar a deir siad? An bhfuil comhaid oscailte acu faoi ghasúir i ngan fhios dá muintir agus gan na Gardaí curtha ar an eolas faoin gcontúirt a bhféadfadh na gasúir sin a bheith inti?
Tá dualgas reachtúil orainne na Gardaí a chur ar an eolas más eol dúinn gasúir a bheith i mbaol. An fiú é? An féidir brath orthu féin ná ar Tusla le fiosrúchán macánta a dhéanamh nó an úsáidfear an t-eolas mar armlón chun comhghleacaí nó duine éigin a bhfuil cás acu ina leith a dhamnú? Murar féidir le Tusla oiliúint a chur ar an bhfoireann maidir le cáiréis, práinn agus íogaireacht an ábhair seo, an féidir linn brath orthu le páistí a chosaint ina dteach féin?
Ní leor don eagraíocht cosanta leanaí a rá nach raibh aon mhailís ag baint le cás an Gharda Mac Cába. Tá an tsiléig, an mhístuaim, an neamhshuim, an chluas bhodhar agus an cur ar an méar fhada i bhfad níos contúirtí ná an mhailís mar gur deacra iad a aithint ná a leigheas agus gur aicídí eagraíochtúla iad nach léir don té atá ina lár agus é plúchta ag 50,000 cás práinne.
Arbh í an easpa foirne agus strus na hoibre ba chionsiocair leis an tsiléig? Cén chaoi a gcothófar muinín san eagraíocht seo arís ar mhaithe le cosaint leanaí? An mbeidh gasúir na tíre ar an gcéad tosaíocht agus ceannaire nua á roghnú ag Fine Gael?
Is fánach ar ghasúir leochaileacha na tíre seo.
Léigh tuilleadh sa rannóg seo 'Tuairimíocht'
Tacaíocht do Trump á borradh acu siúd a mheasann gur ‘strainséirí ina dtír féin’ iad
Dé Máirt, Samhain 8 2022
Tá neart Gael bogtha go dtí Mastodon, mise ina measc
Dé Céadaoin, Samhain 9 2022
Ní téacs beannaithe é Comhaontú Aoine an Chéasta
Dé Céadaoin, Samhain 9 2022
Fág freagra ar 'An mbeidh gasúir na tíre ar an gcéad tosaíocht agus ceannaire nua á roghnú ag Fine Gael?'
Cancel reply
Δ
Úrnua
Ní gnó do mo roinn ceist na marcanna bónais do scrúdú nua Gaeilge, a deir an tAire Oideachais
Dé Máirt, Samhain 29
Cad chuige an tost seo i leith na cinedheighilte sa Phalaistín?
Dé Máirt, Samhain 29
Beirt ceaptha i bpoist shinsearacha leis an gcainéal nua Cúla4
Dé Máirt, Samhain 29
Éireannaigh óga sásta déanamh gan eitiltí agus feoil, ach polasaithe rialtais níos láidre uathu ar son n...